Diari Oficial de la Generalitat Valenciana


Sumari del DOGV 9304, del 23-03-2022 (2022/2338)

ACORD d'11 de març de 2022, del Consell, d'autorització d'increment del límit per a comprometre despesa pluriennal amb càrrec al capítol 2 del Programa 323.10, Igualtat de gènere. (VL 16.001/22-003).
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9304

Data del DOGV
:   23-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2338


Data del document
:   11-03-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'11 de març de 2022, del Consell, d'autorització d'increment del límit per a comprometre despesa pluriennal amb càrrec al capítol 2 del Programa 323.10, Igualtat de gènere. (VL 16.001/22-003). [2022/2338]  
La Vicepresidència i Conselleria d'Igualtat i Polítiques Inclusives, exerceix les funcions en matèria de promoció de la igualtat de gènere, reconeixement dels drets de les dones i foment de masculinitats igualitàries, prevenció i atenció integral a les dones víctimes de violència de gènere i als seus fills i filles. Per al compliment d'aquests fins el programa 323.10, Igualtat de gènere, compta amb una dotació pressupostària en el capítol 2, «Compra de béns corrents i despeses de funcionament», de 77.890.391 euros que dona suport als contractes destinats al manteniment de centres de dona, promoció institucional i atenció integral de les dones en risc, entre altres. Donada la dotació consignada en aquest capítol i tenint en compte els expedients pluriennals amb anualitat 2023 i següents iniciats en exercicis anteriors i la previsió de tramitació de diversos expedients de contractació que originaran compromisos en exercicis futurs, aquest Departament proposa incrementar el límit quantitatiu per a comprometre despesa en els exercicis 2023, 2024 i 2025, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions.  
En conseqüència, d'acord amb l'article 40 de la Llei 1/2015, d'hisenda pública, del sector públic instrumental i de subvencions, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió d'11 de març de 2022,  
  
  
  
ACORDA  
  
Autoritzar l'ampliació del límit quantitatiu que estableix l'article 40.3 de la Llei 1/2015, d'hisenda pública, del sector públic instrumental i de subvencions, per a assumir compromisos de despesa pluriennal amb càrrec al capítol 2 del programa 323.10, Igualtat de gènere, en les anualitats i pels imports següents:  
  
Exercici Límit actual Límit modificat  
2023 81.313.439,00 39.372.960,00  
2024 9.960.738,00 22.335.766,00  
2025 8.300.615,00 8.861.740,00  
  
  
  
València, 11 de març de 2022  
  
La consellera secretària,  
MÓNICA OLTRA JARQUE